

**บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร. ๐-๒๗๙๗-๐๙๙๙ ต่อ ๑๔๐๓-๑๔๐๔

**ที่**  ศธ ๐๕๑๓.๑๐๘๐๓/ **วันที่** ๑๙ เมษายน ๒๕๖๒

**เรื่อง** ขอความอนุเคราะห์เจ้าหน้าที่ขนย้ายโต๊ะ สำหรับการจัดงานนำเสนอโครงงานวิศวกรรมของนิสิต

# เรียน หัวหน้าหน่วยอาคาร และสถานที่ คณะวิศวกรรมศาสตร์

ด้วยภาควิชาวิศวกรรมคอมพิวเตอร์ กำหนดจัดสอบโครงงานวิศวกรรม ๒ สาขาวิชา ประกอบด้วยโครงงานวิศวกรรมคอมพิวเตอร์และโครงงานวิศวกรรมซอฟต์แวร์และความรู้ ในวันที่ ๒๔ เมษายน ๒๕๖๒ ณ ห้อง ๕๐๓ โดยมีวัตถุประสงค์เพื่อเพื่อสนับสนุนและส่งเสริมให้นิสิตมีการแสดงออกในการนำเสนอผลงานในรูปแบบของงานิทรรศการทางวิชาการและเพื่อให้นิสิตสาขาวิศวกรรมคอมพิวเตอร์และสาขาวิศวกรรมซอฟต์แวร์และความรู้ได้จัดกิจกรรมร่วมกันและสร้างความสามัคคีระหว่างหมู่นิสิตในภาควิชาฯ

ในการนี้ ภาควิชาฯ จึงใคร่ขอความอนุเคราะห์คณะฯ **ในการจัดเจ้าหน้าที่คณะฯ ขนย้ายโต๊ะ เก้าอี้ ประมาณ ๔๐ ตัว สำหรับการจัดงานในวันดังกล่าว** เพื่อให้นิสิตจัดแสดงโครงงานซึ่งมีจำนวนมากกว่า ๘๐ โครงงาน โดยภาควิชาฯ **จะจัดสถานที่ในวันที่ ๒๓ เมษายน ๒๕๖๒ เวลา ๑๓.๓๐ น. และหลังจากงานการนำเสนอดังกล่าวเสร็จสิ้น ภาควิชาฯ ขอความอนุเคราะห์เจ้าหน้าที่คณะฯ ขนย้ายโต๊ะ เก้าอี้ กลับคืน ชั้น ๕ ภาควิชาฯ ในวันที่ ๒๔ เมษายน ๒๕๖๒ เวลา ๑๖.๐๐ น.**

จึงเรียนมาเพื่อโปรดพิจารณาอนุเคราะห์ และใคร่ขอขอบคุณมา ณ โอกาสนี้

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์