ที่ อว ๖๕๐๑.๑๐๐๓/

ภาควิชาวิศวกรรมคอมพิวเตอร์

คณะวิศวกรรมศาสตร์

มหาวิทยาลัยเกษตรศาสตร์

๕๐ ถนนงามวงศ์วาน จตุจักร

กรุงเทพฯ ๑๐๙๐๐

กุมภาพันธ์ ๒๕๖๓

เรื่อง ขอความอนุเคราะห์ข้อมูลภาพถ่ายดาวเทียมฮิมาวาริและขออนุญาตนำมาตีพิมพ์ผลงานวิชาการ

เรียน ผู้อำนวยการกองบริการดิจิทัลอุตุนิยมวิทยา กรมอุตุนิยมวิทยา

ด้วยภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ได้ดำเนินการวิจัยเกี่ยวกับการพยากรณ์ฝนอย่างแม่นยำ โดยทำนายโอกาสเกิดฝนในระยะสั้นภายในกรุงเทพฯและปริมณฑล เพื่อทราบการพยากรณ์ฝนระยะสั้นของประชาชนในพื้นที่แบบเจาะจง โดยมีกระผมเป็นหัวหน้าโครงการวิจัย และนายสมปราชญ์ ศรีถกล นิสิตปริญญาโท สาขาวิศวกรรมคอมพิวเตอร์ ร่วมดำเนินการวิจัยดังกล่าว

และเพื่อให้การดำเนินงานวิจัยดังกล่าว เป็นไปตามวัตถุประสงค์และมีความสมบูรณ์มากยิ่งขึ้น ดังนั้นภาควิชาฯ จึงใคร่ขอความอนุเคราะห์ข้อมูลภาพถ่ายดาวเทียมฮิมาวาริ ซึ่งได้เก็บรวบรวมและบริการโดย กองบริการดิจิทัลอุตุนิยมวิทยา โดยข้อมูลดังกล่าว จะเป็นประโยชน์อย่างยิ่งต่องานการเรียนการสอนและการวิจัยของภาควิชาฯ โดยทั้งนี้ ภาควิชาฯ ใคร่ขออนุญาตนำผลงานวิจัยดังกล่าว ไปตีพิมพ์ผลงานวิชาการร่วมกับอาจารย์และนักวิจัยของมหาวิทยาลัยเกษตรศาสตร์เพื่อผลเผยแพร่ผลงานวิชาการให้กว้างขวางขึ้นต่อไป

จึงเรียนมาเพื่อโปรดพิจารณาอนุเคราะห์ และใคร่ขอขอบคุณมา ณ โอกาสนี้

ขอแสดงความนับถือ

(รองศาสตราจารย์ ดร.พันธุ์ปิติ เปี่ยมสง่า)  
 หัวหน้าภาควิชาวิศวกรรมคอมพิวเตอร์

ภาควิชาวิศวกรรมคอมพิวเตอร์

โทร. ๐ ๒๗๙๗-๐๙๙๙ ต่อ ๑๔๐๓-๑๔๐๔,๑๔๕๐

โทรสาร.๐ ๒๕๗๙-๖๒๔๕