**บันทึกข้อความ**

ส่วนงาน ภาควิชาวิศวกรรมคอมพิวเตอร์ โทร. ๐-๒๗๙๗-๐๙๙๙ ต่อ ๑๔๐๓-๑๔๐๔

ที่ อว. ๖๕๐๑.๑๐๐๓/๒๒๖ วันที่ ๒๕ กุมภาพันธ์ ๒๕๖๓

เรื่อง ขออนุญาตให้นิสิตเข้าร่วมแข่งขันพัฒนาโปรแกรมคอมพิวเตอร์ฯ โดยไม่ถือเป็นวันลา

เรียน อาจารย์ประจำวิชา ๐๑๔๐๓๑๑๔-๖๐ (Lab .in Fundamentals of General Chemistry) หมู่ ๓๐

ด้วยนิสิตในสังกัดภาควิชาวิศวกรรมคอมพิวเตอร์ ได้ผ่านการเข้ารอบชิงชนะเลิศของการแข่งขันพัฒนาโปรแกรมคอมพิวเตอร์แห่งประเทศไทย ครั้งที่ ๒๒ รอบชิงชนะเลิศ จัดโดยสำนักงานพัฒนาวิทยาศาสตร์และเทคโนโลยีแห่งชาติ (สวทช.) โดยกำหนดแข่งขันในวันที่ ๔-๖ มีนาคม ๒๕๖๓ ณ ศูนย์การค้าแฟชั่นไอแลนด์

ในการนี้ นิสิตในสังกัดภาควิชาฯ ได้ลงทะเบียนเรียนวิชา ๐๑๔๐๓๑๑๔-๖๐ (Lab .in Fundamentals of General Chemistry) หมู่ ๓๐ ได้เข้าร่วมการแข่งขันเขียนโปรแกรมคอมพิวเตอร์ในระหว่างวันที่ ๔-๖ มีนาคม ๒๕๖๓ ซึ่งตรงกับวันเรียนวิชาดังกล่าว โดยมีท่านเป็นอาจารย์ประจำวิชาฯ ดังนั้นภาควิชาฯ จึงใคร่ขออนุญาตให้นิสิตในสังกัดภาควิชาฯ จำนวน ๓ ราย เข้าร่วมการแข่งขันในระหว่างวันดังกล่าว โดยไม่ถือเป็นวันลา

อนึ่ง รายชื่อนิสิตที่จะเดินทางไปเข้าร่วมการแข่งขัน จำนวน ๓ ราย มีดังนี้

ลำดับที่ ชื่อ-สกุล รหัสนิสิต

๑. นายศักดิ์ชัย วชิรเมธาการ ๖๒๑๐๕๐๐๕๖๑

๒. นายวรัญญู เนรังษี ๖๒๑๐๕๐๐๕๕๒

๓. นายณัฐภัทร ศรีวิชัยลำพันธ์ ๖๒๑๐๕๐๐๕๑๐

จึงเรียนมาเพื่อโปรดพิจารณาอนุญาต ทั้งนี้เพื่อส่งเสริมและสนับสนุนให้นิสิตได้สร้างชื่อเสียงให้แก่ภาควิชาฯ คณะฯ และมหาวิทยาลัยฯ ต่อไป

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์