**ที่**  ศธ ๐๕๑๓.๑๐๘๐๓/ว.๘๕๙ **วันที่**  ๑๙ ตุลาคม ๒๕๖๑

**เรื่อง** พิจารณาส่งบุคลากรเข้าร่วมพัฒนาทักษะและความรู้ทางด้านไอที หลักสูตร วิทยาการคำนวณและสารสนเทศศาสตร์

เรียน

ด้วยภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ กำหนดเปิดสอนหลักสูตร “วิทยาการคำนวณและสารสนเทศศาสตร์” เพื่อพัฒนาบุคลากรในองค์กรให้มีศักยภาพในทำงานจริงในรูปแบบของ Real-World Application เพื่อตอบสนองการเรียนและแนวคิดในยุคไทยแลนด์ ๔.๐ โดยหลักสูตรดังกล่าว คุณสมบัติผู้เรียนต้องเป็นผู้รับผิดชอบด้านข้อมูลและคอมพิวเตอร์ ไม่จำเป็นต้องมีพื้นฐานทางคอมพิวเตอร์ มาก่อน แต่สามารถที่จะพัฒนาจนมีศักยภาพที่สามารถที่จะทำแอปเบื้องต้นได้ เช่น Web app และ Moblie app และมีความเข้าใจเทคโนโลยีสมัยใหม่ เช่น วิทยาการข้อมูล (Data Science) เทคโนโลยีกลุ่มเมฆ (cloud) ความปลอดภัยไซเบอร์ (Cyber Security) และอินเทอร์เน็ตของสรรพสิ่ง (IOT) นอกจากนี้ เมื่อสำเร็จหลักสูตรแล้ว ผู้เรียนจะได้รับประกาศนียบัตรวิชาชีพจากมหาวิทยาลัยเกษตรศาสตร์ ซึ่งสามารถสะสมหน่วยกิตการเรียนได้ตามโครงการธนาคารหน่วยกิตเพื่อรับปริญญาได้ **โดยกำหนดเปิดสอนภาคการศึกษาปลาย ปีการศึกษา ๒๕๖๑ (มกราคม ๒๕๖๒)**

ในหลักสูตรนี้ เป็นการสร้างพัฒนาสมรรถนะและให้แก่บุคลากรทางด้านไอทีในองค์กร ให้มีสมรรถนะในการปฏิบัติหน้าที่ได้อย่างเต็มที่ โดยภาควิชาฯ ได้ปฏิรูปการเรียนรู้โดยเน้นการเรียนรู้แนวใหม่ ฝึกปฏิบัติจริง ทำจริง ใช้จริง และนำไปปฏิบัติงานได้เมื่อสำเร็จหลักสูตร ผู้สนใจดูรายละเอียดเพิ่มเติมได้ที่ [https://cpe.ku.ac.th/kotl](https://cpe.ku.ac.th/kotl%20หรือ) หรือติดต่อ ภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ที่หมายเลขโทรศัพท์ ๐๙๗๙๗๐๙๙๙ ต่อ ๑๔๐๑- ๑๔๐๔ หรือ ฝ่ายรับเข้าศึกษา สำนักทะเบียนและประมวลผลมหาวิทยาลัยเกษตรศาสตร์ ที่หมายเลขโทรศัพท์ ๐๙ ๙๔๒๘๒๐๐ ต่อ ๘๐๔๖ ถึง๘๐๕๑

จึงเรียนมาเพื่อโปรดพิจารณาส่งบุคลากรของท่านเข้าร่วมพัฒนาทักษะและความรู้ทางด้านไอทีในหลักสูตรดังกล่าวและโปรดประชาสัมพันธ์หลักสูตรนี้ให้ทราบโดยทั่วกัน จักขอบคุณยิ่ง

(รองศาสตราจารย์ ดร.พันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์