**บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร. ๐-๒๗๙๗-๐๙๙๙ ต่อ ๑๔๐๓-๑๔๐๔

**ที่**  อว ๖๕๐๑.๑๐๐๓/ **วันที่** กันยายน ๒๕๖๒

**เรื่อง** ขอความอนุเคราะห์ออกหนังสือรับรองให้นิสิตชาวต่างชาติ เพื่อประกอบการขอวีซ่าเข้าราชอาณาจักรไทย

# ➊เรียน คณบดีคณะวิศวกรรมศาสตร์

ตามที่คณะวิศวกรรมศาสตร์ โดยภาควิชาวิศวกรรมคอมพิวเตอร์ ได้จัดทำข้อตกลงความร่วมมือทางวิชาการกับมหาวิทยาลัยเกษตรศาสตร์และ L'Ecole nationale supérieure Mines-Télécom Atlantique Bretagne Pays de la Loire ประเทศฝรั่งเศส ในการแลกเปลี่ยนนิสิตตามรายละเอียดตามข้อตกลงที่ได้แนบมานี้นั้น

ในการนี้ ภาควิชาฯ ได้รับแจ้งจากรศ.ดร. กฤษณะ ไวยมัย ซึ่งได้รับมอบหมายให้เป็นผู้ประสานงานความร่วมมือดังกล่าว ได้แจ้งว่า L'Ecole nationale supérieure Mines-Télécom Atlantique Bretagne Pays de la Loire ประเทศฝรั่งเศส จะส่งนิสิตแลกเปลี่ยนจำนวน ๔ ราย เดินทางมาเรียนที่ภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ในภาคการศึกษาปลาย ๒๕๖๒ โดยกำหนดเดินทางมาประเทศไทย ประมาณเดือนมกราคม ๒๕๖๓

และเพื่อให้การการเดินทางมาของนิสิตจากมหาวิทยาลัยดังกล่าว เป็นไปด้วยความเรียบร้อยภายใต้ข้อตกลงที่ได้แนบมานี้ ดังนั้นกระผมจึงใคร่ขอให้หัวหน้าภาควิชาวิศวกรรมคอมพิวเตอร์ ได้โปรดพิจารณาเสนอคณบดีคณะวิศวกรรมศาสตร์ เพื่อเสนอต่อกองวิเทศสัมพันธ์ มก. เพื่อออกหนังสือรับรองเพื่อประกอบการขอวีซ่าเข้าราชอาณาจักรไทย

จึงเรียนมาเพื่อโปรดพิจารณา ทั้งนี้ได้แนบรายละเอียดเกี่ยวกับนิสิตทั้ง ๔ ราย มาด้วยแล้ว

(นายกฤษณะ ไวยมัย)

รองศาสตราจารย์

➋ เรียน คณบดีคณะวิศวกรรมศาสตร์

เพื่อโปรดพิจารณาเสนอกองวิเทศสัมพันธ์ดำเนินการตาม ➊

(นายพันธุ์ปิติ เปี่ยมสง่า)

หัวหน้าภาควิชาวิศวกรรมคอมพิวเตอร์

ก.ย.๖๒