 **บันทึกข้อความ**

**ส่วนงาน** ภาควิชาวิศวกรรมคอมพิวเตอร์ โทร.๐-๒๗๙๗-๐๙๙๙ ต่อ ๑๔๐๓-๑๔๐๔

ที่ อว ๖๕๐๑.๑๐๐๓/ **วันที่**  ๙ สิงหาคม ๒๕๖๒

**เรื่อง** โปรดพิจารณาลงนามในหนังสือของอาจารย์ผู้มีความรู้ความสามารถ

เรียน คณบดีคณะวิศวกรรมศาสตร์

ตามที่ภาควิชาวิศวกรรมคอมพิวเตอร์ ได้รับอนุมัติกรอบให้จ้างลูกจ้างชั่วคราว เงินงบประมาณแผ่นดิน มหาวิทยาลัยเกษตรศาสตร์ ประจำปีงบประมาณ พ.ศ. ๒๕๖๓ ในลำดับที่ ๒๖ อัตราค่าจ้าง เดือนละ ๓๕,๐๐๐ บาท ระยะเวลาการจ้าง ๑๒ เดือน รายละเอียดตามสำเนาที่ได้แนบมานี้นั้น

ในการนี้ ภาควิชาฯ ประสงค์จะจ้าง Mr. James Edward Brucker เป็นผู้มีความรู้ความสามารถพิเศษในตำแหน่ง อาจารย์ มีกำหนด ๑๒ เดือน ตั้งแต่วันที่ ๑ ตุลาคม ๒๕๖๒ ถึงวันที่ ๓๐ กันยายน ๒๕๖๓ เนื่องจาก Mr. James Edward Brucker ได้รับอนุญาตให้พำนักในราชอาณาจักรได้เพียงวันที่ ๓๐ กันยายน ๒๕๖๒ ดังนั้น ภาควิชาวิศวกรรมคอมพิวเตอร์ จึงใคร่ขอความอนุเคราะห์คณะฯ ได้โปรดพิจารณาลงนามในหนังสือตามที่ได้แนบมานี้ ประกอบด้วย

1. หนังสือขอความอนุเคราะห์ขยายเวลาการพำนักในราชอาณาจักร
2. หนังสือขอต่ออายุใบอนุญาตทำงานของคนต่างด้าว
3. หนังสือรับรองการหักภาษี ณ ที่จ่าย
4. หนังสือรับรองการจ้าง
5. หนังสือมอบอำนาจ

จึงเรียนมาเพื่อโปรดพิจารณา ทั้งนี้ใคร่ขอสำเนาบัตรประจำตัวประชาชนของคณบดีคณะวิศวกรรมศาสตร์ (ผู้มอบอำนาจ) จำนวน ๒ ชุด เพื่อจักได้ดำเนินการต่อไป

(นายชัยพร ใจแก้ว)

รักษาการแทน

หัวหน้าภาควิชาวิศวกรรมคอมพิวเตอร์